laion/Wikipedia-Exotic huggingface dataset:
פרמיום

המונח "Fm" מפנה לכאן. אם הכוונה למשמעות אחרת, ראו FM. פֵֿרְמִיּוּם (Fermium) הוא יסוד כימי מלאכותי מתכתי ורדיואקטיבי. סמלו הכימי Fm ומספרו האטומי 100. הוא היסוד ה-8 בסדרת היסודות הטרנס אורניים. פרמיום הוא היסוד הכבד ביותר שניתן להפיקו על ידי הפצצת נייטרונים; לפיכך, הוא היסוד הכבד ביותר הניתן להשגה בכמות מאקרוסקופית. כל היסודות הכבדים ממנו, החל ממנדלביום, ניתנים להפקה רק במאיצי חלקיקים. מעולם לא הוכנה דגימה מתכתית טהורה של פרמיום. פרמיום זוהה על ידי קבוצת חוקרים בראשות אלברט גיורסו ב-1952, באוניברסיטת קליפורניה בברקלי, שבודדו אותו מתוך דגימה של נשורת שנאספה על ידי מטוסים זמן קצר לאחר פיצוץ פצצת המימן הראשונה בדרום האוקיינוס השקט. היסוד נקרא על שם הפיזיקאי אנריקו פרמי, אבי הכור הגרעיני. האיזוטופ שזיהו החוקרים היה 255Fm, אשר נוצר לאחר התנגשות של 238U עם 17 נייטרונים בטמפרטורה ולחץ גבוהים המאפיינים את הפיצוץ התרמו-גרעיני. מכיוון שעד כה הצליחו להפיק רק כמויות קטנות של פרמיום, מעט יחסית ידוע עליו מבחינה כימית. פרמיום נמצא באתרים שבוצע בהם פיצוץ תרמו-גרעיני, שכן בעת פיצוץ כגון זה נוצרים התנאים שגורמים להיווצרותו בשרשרת של תגובות גרעיניות. לפרמיום אין שימוש מלבד לצורכי מחקר מדעי. כיום ידועים 20 איזוטופים של פרמיום, שבעל זמן מחצית החיים הארוך מביניהם הוא 257Fm, עם זמן מחצית חיים של כ-100 ימים. איזוטופים אחרים בעלי זמן מחצית חיים ארוך יחסית הם 253Fm עם זמן מחצית חיים של 3 ימים, 252Fm עם זמן מחצית חיים של 25.4 שעות, ו-255Fm עם זמן מחצית חיים של 20 שעות. שאר האיזוטופים שלו, הנמצאים בטווח בין 241Fm ל-260Fm, בעלי זמן מחצית חיים שאינו עולה על 5.3 שעות. פרמיום באתר Webelements פרמיום, באתר אנציקלופדיה בריטניקה (באנגלית)
גראנט (אנטארקטיקה)

האי גראנט (באנגלית: Grant Island) הוא אי מכוסה קרח, המצוי מזרחית לאי שפרד, לחוף ארץ מרי בירד שבאנטארקטיקה. האי גראנט, כמו גם האי שפרד, מוקף במדף הקרח גץ (למעט מכיוון צפון). אורכו של האי 37 קילומטרים. רוחבו 19 קילומטרים. שטחו של האי 703 קמ"ר. האי התגלה ומופה על ידי אניית צי ארצות הברית גליישר (USCGC Glacier) ב -4 בפברואר 1962. שמו של האי ניתן לו על ידי הוועדה המייעצת לשמות אנטארקטיים. האי נקרא על שם רב החובל אי. גי. גראנט (E. G. Grant), מפקד האנייה גליישר בעת גילוי האי. האי גראנט באתר הסקר הגאולוגי של ארצות הברית האי גראנט באתר הגאזט האנטארקטי של ממשלת אוסטרליה האי גראנט באתר הגאזט האנטארקטי המשווה SCAR של ממשלת אוסטרליה מפת אזור האי גראנט מידע גאוגרפי והיסטורי
קהילת יעקב

קְהִלַּת יַעֲקֹב הוא שמם של מספר חיבורים בספרות היהודית על שם הפסוק ”תּוֹרָה צִוָּה לָנוּ מֹשֶׁה מוֹרָשָׁה קְהִלַּת יַעֲקֹב.” (ספר דברים, פרק ל"ג, פסוק ד') האם התכוונתם ל... קהילת יעקב - ספרו של הרב יעקב צבי יאליש קהילת יעקב - ספרו של הרב יעקב אלבעלי על הרמב"ם. קהילת יעקב - ספרו של הרב יעקב מליסא בעל נתיבות המשפט על הלכות קידושין והלכות יו"ט. קהילת יעקב - ספרו של הרב משה גאלנטי - פירוש על ספר קהלת קהילת יעקב - ספרו של הרב יעקב ברוכין קהילת יעקב - ספרו של הרב ישראל יעקב אלגאזי קהילת יעקב - ספרו של הרב יעקב פארדו בן הרב דוד פארדו קהלת יעקב - סדרת ספרים על המועדים, של הרב שלמה קלוגר קהילות יעקב
אוקסברידג'

אוקסברידג' (Oxbridge) הוא הלחם שנוצר מחיבור שמות שתי האוניברסיטאות הוותיקות ביותר בבריטניה ובעולם הדובר אנגלית בכללו - אוניברסיטת אוקספורד ואוניברסיטת קיימברידג'. אוניברסיטת אוקספורד הוקמה ככל הנראה בשנת 1096 וגדלה מאוד לאחר שהמלך הנרי השני אסר על האנגלים ללמוד באוניברסיטת פריז, ב-1167. עשרה כמרים שפרשו מאוקספורד הקימו מאוחר יותר בשנת 1209 את אוניברסיטת קיימברידג'. ההלחם נוצר כתוצאה מאופיין הדומה של שתי האוניברסיטאות וכן מכיוון ששתי האוניברסיטאות נמצאות ביריבות מתמדת על המקום הראשון בצמרת האוניברסיטאות האנגליות. אף שהאוניברסיטאות ותיקות ביותר, המושג "אוקסברידג'" חדש יחסית. המושג הופיע לראשונה בדפוס, ככל הידוע, בספרו של ויליאם תקרי Pendennis, שיצא לאור בשנת 1849, ובו הגיבור הראשי לומד באוקסברידג'. המונח נכנס לשימוש שוטף רק באמצע המאה העשרים. וירג'יניה וולף השתמשה בו בצורה ביקורתית בספרה "חדר משלך" (A Room of One's Own). ההלחם אוקסברידג' יכול לשמש כבסיס להלחמים נוספים, באמצעות הוספה או החלפה של אוניברסיטאות בהלחם, לדוגמה: דוקסברידג' שנוצר מהוספה של אוניברסיטת דרהאם להלחם. המונח דוקסברידג' נפוץ כשם של טורניר הספורט השנתי שבו מעורבות שלוש האוניברסיטאות. למרות זאת, השימוש בהלחמים האחרים אינו נפוץ כמו השימוש במונח אוקסברידג'. ערך מורחב – מרוץ הסירות אוקספורד-קיימברידג' מאז ייסודן ישנה תחרותיות עזה בין אוניברסיטאות אוקספורד לקיימברידג'. אמנם, בקרב בוגרי שתי האוניברסיטאות מקובל לקרוא למוסד האחר בשם "המקום האחר" (The Other Place). אמצעים אחרים לביטוי התחרותיות הם תחרויות הספורט בענפים שונים אשר מתרחשות בין האוניברסיטאות במשך השנה, כאשר התחרות החשובה והעזה ביותר היא מרוץ הסירות השנתי, אשר כיום נערך לאורך מקטע בן 6,779 מטרים. מרוץ זה, אשר החל בשנת 1829 התקיים מאז כמעט מדי שנה, כאשר עד היום נערכו סך-הכל 153 מקצים רשמיים. לאוניברסיטת קיימברידג' 79 ניצחונות, לאוניברסיטת אוקספורד 73 ניצחונות ומקצה יחיד בשנת 1877 הוכרז כשוויון. כל אוניברסיטה שואפת מטבעה להתעלות על שכנותיה בפן האקדמי, אך אוניברסיטאות אוקספורד וקיימברידג' מתחרות זה שנים רבות על כיבוש המקום הראשון ברשימת האוניברסיטאות בבריטניה ובעולם. כמו כן, חוקי אוניברסיטאות אלו קובעים כי סטודנט לתואר ראשון המבקש להתקבל לאחת מאוניברסיטאות אוקסברידג' יכול להגיש בקשת קבלה רק לאחת מהן באותה שנת-לימודים. מדיה וקבצים בנושא אוקסברידג' בוויקישיתוף The Boat Race - אתר האינטרנט הרשמי למרוץ הסירות.
גראנט

האם התכוונתם ל... גראנט (אנטארקטיקה) – אי באנטארקטיקה גראנט (קולומביה הבריטית) – אי בפרובינציית קולומביה הבריטית שבקנדה גראנט (אונטריו) – אי בפרובינציית אונטריו שבקנדה גראנט (מניטובה) – אי בפרובינציית מניטובה שבקנדה גראנט (אוסטרליה) – אי בטריטוריית הטריטוריה הצפונית שבאוסטרליה גראנט (אלסקה) – אי במדינת אלסקה שבארצות הברית גראנט (אורגון) – אי במדינת אורגון שבארצות הברית גראנט (אלברטה) – אי בפרובינציית אלברטה שבקנדה גראנט (ססקצ'ואן) – אי בפרובינציית ססקצ'ואן שבקנדה גלן גראנט – מזקקה בספייסייד שבסקוטלנד, המייצרת סינגל מאלט ויסקי בעל אותו השם צבי גראנט – מין של אנטילופת-צבי גדולה מהסוג צבי דק-צוואר החי במזרח אפריקה גארנט – מינרל המזוהה כ'נופך' שבאבני החושן גרנט – תעתיק שונה של אותו שם אישים ששמם הפרטי הוא גראנט
האי גראנט

האם התכוונתם ל... גראנט (אנטארקטיקה) – אי באנטארקטיקה גראנט (אוסטרליה) – אי בטריטוריית הטריטוריה הצפונית שבאוסטרליה גראנט (אלסקה) – אי במדינת אלסקה שבארצות הברית גראנט (אורגון) – אי במדינת אורגון שבארצות הברית גראנט (קולומביה הבריטית) – אי בפרובינציית קולומביה הבריטית שבקנדה גראנט (אונטריו) – אי בפרובינציית אונטריו שבקנדה גראנט (מניטובה) – אי בפרובינציית מניטובה שבקנדה גראנט (אלברטה) – אי בפרובינציית אלברטה שבקנדה גראנט (ססקצ'ואן) – אי בפרובינציית ססקצ'ואן שבקנדה
אנולריה נאה

אנולריה נאה (שם מדעי: Annularia pulchra) הוא מין של חילזון יבשתי בסוג אנולריה ממשפחת העגלוליים (Pomatiidae) שנפוץ בג'מייקה ונודע בקונכייתו הנאה. פירוש השם המדעי הוא: "בעלת טבעת נאה" (Annulus = טבעת, pulchra = נאה, יפה). קוטר הקונכייה נע בין 20 ל-30 מילימטר וצבעה קרם-בהיר הנוטה לצהוב. הקונכייה בעלת צריח בינוני ופיתולים עגולים ותפוחים, שלאורכם צלעות בולטות. הפתח מוקף על ידי חישוק טבעתי עבה דמוי פרח, הילה או שמלת מלמלה. את הפתח סותם גולל (operculum) קרני בעל צורה ספירלית. בעבר שויך מין (וגם סוג) זה למשפחה Annulariidae, אך משפחה זו בוטלה והפכה לתת-המשפחה Annulariinae במשפחת העגלוליים Pomatiidae, שכוללת את הסוג עגלול (המיוצג בארץ ישראל על ידי המין עגלול המכסה). Annularia pulchra בפליקר Annularia pulchra, באתר Discover Life בעבר שויך למשפחה Annulariidae, אך משפחה זו בוטלה והפכה לתת-המשפחה Annulariinae במשפחת העגלוליים Pomatiidae.
גראנט (קולומביה הבריטית)

האי גראנט (באנגלית: Grant Island) הוא אי באגם אוקאנאגאן, בפרובינציית קולומביה הבריטית שבקנדה. האי ממוקם בצפון האגם, והוא אחד משני איים באגם (השני בהם הוא האי ראטלסנייק). האי הוא שמורת טבע מסוג שמורת ציפורים. האי גראנט באתר השמות הרשמי של ממשלת קולומביה הבריטית תחזית מזג אוויר עדכנית ארוכת טווח עבור האי גראנט סטטיסטיקות מזג אוויר עבור האי גראנט מידע גאוגרפי ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גראנט (קולומביה הבריטית)".
חינמון

חינמון הוא עיתון או כתב עת המחולק בחינם. החינמון מופץ באמצעות הצבתו או חלוקתו בנקודות נגישות לקהל היעד שלו, ולעיתים באמצעות צירופו כנספח לעיתון גדול יותר המופץ בתשלום. את המילה "חינמון" טבע אורי אבנרי בשנות ה-60 כביטוי מזלזל למקומונים החדשים. המודל העסקי העומד מאחורי חינמון הוא בדרך כלל מימון באמצעות פרסומות, כאשר העובדה שהוא מחולק חינם מגדילה משמעותית את תפוצתו והופכת אותו אטרקטיבי יותר למפרסמים. פרסום בחינמון נחשב כלי יעיל לחדירה בתפוצה נרחבת לקהל מגזרי ממוקד. ישנם חינמונים הממומנים בידי אגודות, ארגונים וגורמים בעלי עניין, הרואים בהם פלטפורמה להפצת מסר בקרב קהל מטרה. לעיתים קרובות מחולקים חינמונים בצמתים של תחבורה ציבורית, כגון תחנות רכבת תחתית, ומספקים לנוסעים חומר קריאה לשעת הנסיעה. חינמון נחשב לעיתים כנחות לעומת עיתון המופץ בתשלום, עקב ההנחה כי אלמלא היה ניתן חינם לא היה נדרש ונקרא. ברוב המקרים החינמונים קטנים יותר בהיקפם מעיתונים בתשלום וסגנונם קליל יותר ומיועד לקריאה זריזה ולא מתעמקת. חלקם של החינמונים בשוק העיתונות רשם עלייה מאז סוף שנות ה-90 של המאה ה-20, ועד המשבר הכלכלי העולמי שהחל בשנת 2008. החינמון "מטרו", שהחל את דרכו בסטוקהולם שבשוודיה ב-1995 זכה להצלחה רבה ומהירה, וקבוצת התקשורת השולטת בו החלה להוציא עשרות חינמונים ברחבי העולם, חלקם עירוניים וחלקם ארציים. המשבר הכלכלי פגע קשות בענף החינמונים, כמו בכל ענף העיתונות בעולם. בישראל מופצים חינמונים רבים, החל מעיתונים מקומיים (מקומונים) ועד עיתונים בתפוצה ארצית ועלוני פרשת השבוע. רשימת חינמונים בתפוצה ארצית: "ישראל היום" בבעלות שלדון אדלסון - החל לצאת לאור ביולי 2007 (מאוקטובר 2011 נגבה תשלום מקוראים המנויים על העיתון ומקבלים אותו לביתם במקביל לחלוקה חינם בנקודות ההפצה) "מעריב הבוקר" בבעלות אלי עזור ודודי ויסמן - החל לצאת לאור באוגוסט 2007 בשם ישראל מטרו ושינה את שמו במהרה לישראל פוסט. עם רכישת "מעריב" בידי אלי עזור, בשנת 2014, החל "ישראל פוסט" לפרסם תכנים שמקורם ב"מעריב", ובשנת 2016 מותג מחדש בשם מעריב הבוקר כגרסה מקוצרת של היומון בתשלום. בתגובה לתפוצה העולה של החינמונים, החל "ידיעות אחרונות" להוציא בשנת 2011 מהדורת חינם מקוצרת של העיתון, המחולקת בעיקר בתחנות רכבת ובאוניברסיטאות. המהדורה החינמית כוללת את מרבית קונטרס החדשות ואת מוסף הספורט היומי. כיום, "בשבע" הוא השבועון היחיד המופץ חינם בפריסה ארצית. גיליון יום שלישי של העיתון "יתד נאמן" וגיליון יום שישי (ללא המוספים) של העיתון "הפלס" מופצים חינם. חינמונים בתפוצה ארצית שנסגרו: "ישראלי" של קבוצת הירש מדיה - החל לצאת לאור בתחילת 2006 ונסגר בינואר 2008 "יום חדש" עיתון יומי, נפתח על רקע חילוקי הדעות בציבור החרדי-ליטאי החל לצאת לאור ב-5 במרץ 2008 ונסגר ב-21 ביולי 2008 "24 דקות" של קבוצת ידיעות אחרונות - החל לצאת לאור ב-1 בינואר 2008 ונסגר ב-14 ביוני 2009 בעבר הפיצה רשת קו עיתונות שבועון בשם "כל ישראל". מדיה וקבצים בנושא חינמון בוויקישיתוף נתי טוקר, כך התפתחה בישראל בועת חינמונים, באתר הארץ, 25 בינואר 2017 דן כספי, אין ארוחות חינם, באתר העין השביעית, 1 בספטמבר 2007 עדי דקל, "המפרסמים לא פראיירים, הם יודעים ש'ישראל היום' פונה לפלח נמוך יותר של האוכלוסיה", באתר nana10‏, 29 באוגוסט 2010 - על ההבדלים בין ישראל היום לבין ידיעות אחרונות רפי מן, ימי הביניים, באתר העין השביעית, 9 בפברואר 2009
קוקה (1983)

סרחיו קונטררס פארדו המוכר בעיקר בכינויו קוקה (בספרדית: Sergio Contreras Pardo או Koke; נולד ב-27 באפריל 1983) הוא כדורגלן עבר ספרדי ששיחק בעמדת החלוץ. קוקה שיחק בליגות רבות ברחבי העולם, כששיחק בספרד, צרפת, פורטוגל, יוון, ארצות הברית, אזרבייג'ן, גרמניה, בוליביה והודו, אך הוא מוכר בעיקר עקב משחקיו במדי אריס סלוניקי, בה שיחק למעלה מ-140 משחקים רשמיים במשך 6 עונות, והגיע איתה פעמיים לגמר הגביע היווני. מאלגה גביע האינטרטוטו: 2002 אולימפיק מרסיי הגביע הצרפתי (סגנות): 2005/2006 אריס סלוניקי הגביע היווני (סגנות): 2007/2008, 2009/2010 באקו הגביע האזרי: 2011/2012 מלך השערים של הגביע היווני בכדורגל: 2010 מדיה וקבצים בנושא קוקה בוויקישיתוף קוקה, באתר Transfermarkt קוקה, באתר Soccerway קוקה, באתר BDFutbol קוקה, באתר WorldFootball.net קוקה, באתר FootballDatabase.eu "Koke redebuta con el Aris, que ahora juega en Tercera" [Koke makes re-debut with Aris, who now play in Tercera]. Málaga Hoy (בספרדית). 23 בנובמבר 2015. נבדק ב-27 באוקטובר 2017. {{cite news}}: (עזרה) Morgado, Fernando (2 במאי 2016). "Koke: El trotamundos del fútbol español" [Koke: The globetrotter of Spanish football]. Diario Sur (בספרדית). נבדק ב-27 באוקטובר 2017. {{cite news}}: (עזרה)
מאט ראיין (שחקן)

מת'יו דארן אוונס (באנגלית: Matthew Darren Evans; נולד ב-11 באפריל 1981), המוכר בשם מאט ראיין (באנגלית: Matt Ryan), הוא שחקן ולשי. הוא מוכר בתור המדבב של אדוארד קנוויי במשחק "Assassin's Creed IV: Black Flag", ובתור ג'ון קונסטנטין בסדרה "קונסטנטין" של NBC. ראיין הופיע כקונסטנטין גם בפרויקטים אחרים. ראיין נולד בסוונסי לסטיב ומריה אוונס. הוא למד בבתי ספר בפנירול בסוונסי לפני שעבר לגוריסנון קולג', היכן שהוא למד אמנויות הבמה. הוא סיים את לימודיו בבית הספר לתיאטרון בריסטול אולד ויק ב-2003. ב-2004 הוא הצטרף ללהקה השייקספירית המלכותית. כאשר היה בן 10, ראיין שיחק בתפקיד גברוש בהפקה של עלובי החיים בווסט אנד. הוא שיחק את מיק רוסון בסדרות של CBS "מחשבות פליליות" ו"מחשבות פליליות: התנהגות חשודה". הוא דיבב ועשה לכידת תנועה לדמותו של אדוארד קנוויי במשחק "Assassin's Creed IV: Black Flag". בפברואר 2014 הוכרז שראיין לוהק לתפקיד הראשי בסדרה העל-טבעית "קונסטנטין". הוא כיכב בכל 13 פרקי העונה היחידה של הסדרה. בסה"כ גילם ראיין את ג'ון קונסטנטין במשחק ובדיבוב בשש סדרות, שלושה סרטי DVD ושני סרטים קצרים בתפקידים ראשיים ומשניים. ב-2015 ראיין גילם את לורן בעיבוד של הלן אדמונדסון ל"תרז ראקן". ב-2017 הוא הופיע על הבמה בתיאטרון דונמר ורהאוס (אנ') במחזה "Knives in Hens" של דייוויד הארואר בבימויה של יעל פרבר. מדיה וקבצים בנושא מאט ראיין בוויקישיתוף מאט ראיין, ברשת החברתית אקס (טוויטר) מאט ראיין, במסד הנתונים הקולנועיים IMDb (באנגלית) מאט ראיין, באתר AllMovie (באנגלית) מאט ראיין, באתר Rotten Tomatoes (באנגלית) מאט ראיין, באתר Metacritic (באנגלית) מאט ראיין, במסד הנתונים הקולנועיים KinoPoisk (ברוסית) Karen Price, Welsh actor reunites with Jude Law for major stage drama, WalesOnline, ‏2013-11-18 (באנגלית) Gordon Cox, Gordon Cox, Matt Ryan of ‘Constantine,’ Judith Light Join Keira Knightley on Broadway, Variety, ‏2015-06-10 (באנגלית אמריקאית) Will C. Franklin, Exclusive: ‘Legends’ Star Matt Ryan Talks Constantine, Character’s LGBTQ Importance, And His Passion For Shakespeare, ScienceFiction, ‏2019-01-07 (באנגלית אמריקאית) Karen Price, Understudy ready to rise to the Hamlet challenge, WalesOnline, ‏2009-06-28 (באנגלית)
דויד סוריה

דויד סוֹריה סוליס (בספרדית: David Soria Solís; נולד ב-4 באפריל 1993) הוא כדורגלן ספרדי המשחק בעמדת השוער בחטאפה. סוריה נולד במדריד שבספרד, וגדל במועדוני הנוער של ריאל מדריד ואתלטיקו מדריד. לאחר שחרורו מריאל מדריד נסע לאנגליה כדי לחפש מועדון. הוא הלך ללסטר סיטי, בה נפצע במשחק הבחינה הראשון שלו, הלך לברמינגהאם סיטי, שם בילה חודש וחצי ונדחה בשל פערי מחירים וסיים את המסלול שלו באנגליה בסטוק סיטי, בה לא רצו בו. סוריה חזר לספרד, בה המתינה לו הצעה מריאל בטיס ב', אך ההצעה בוטלה בשל חילופי מאמנים. הוא ניסה לחתום בספורטינג חיחון, אך נדחה בשל חוסר ניסיונו, וחשב על פרישה מכדורגל מקצועי. בצעד מפתיע, החליט מאמן השוערים של סביליה בינואר 2013 להחתים את סוריה, והוא שיחק בקבוצות המשנה של המועדון, עד שבשנת 2015 הצטרף לקבוצה הראשונה של המועדון והחל לשחק בלה ליגה. ב-13 ביולי 2018 חתם בחטאפה לארבע שנים. סביליה הליגה האירופית: 2015/2016 נבחרת השנה בליגה האירופית: 2015/2016 מדיה וקבצים בנושא דויד סוריה בוויקישיתוף דויד סוריה, באתר Transfermarkt דויד סוריה, באתר Soccerway דויד סוריה, באתר BDFutbol דויד סוריה, באתר WorldFootball.net דויד סוריה, באתר FootballDatabase.eu Smith, Pete (11 במאי 2016). "Europa League final keeper David Soria: I had trial at Stoke City". The Sentinel. אורכב מ-המקור ב-12 במאי 2016. נבדק ב-19 במאי 2016. {{cite news}}: (עזרה) Zárate, Óscar (19 במאי 2016). "Un campeón al que repudió el Madrid" [A champion who Madrid looked down upon]. Mundo Deportivo (בספרדית). נבדק ב-24 במאי 2016. {{cite news}}: (עזרה) "Comunicado oficial" [Official announcement] (בספרדית). Getafe CF. 13 ביולי 2018. נבדק ב-13 ביולי 2018. {{cite web}}: (עזרה) "UEFA Europa League Squad of the Season". UEFA. 20 במאי 2016. נבדק ב-20 במאי 2016. {{cite web}}: (עזרה)
קלמר (כפר)

קלמר (בהונגרית: Kelemér) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית קלמר קטנה משמעותית בשנים האחרונות, מ-525 תושבים בשנת 1990 עד 485 תושבים בשנת 2018 (ירידה של כ-7%). בקלמר חיו מעט יהודים. מדיה וקבצים בנושא קלמר בוויקישיתוף אתר האינטרנט הרשמי של קלמר (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
קיראלד

קיראלד (בהונגרית: Királd) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית קיראלד קטנה משמעותית בשנים האחרונות, מ-992 תושבים בשנת 1990 עד 721 תושבים בשנת 2020 (ירידה של כ-27%). בקיראלד חיו מעט יהודים. תושבים יהודיים מהכפר נרצחו בשואה ומונצחים באנדרטה באוזד מדיה וקבצים בנושא קיראלד בוויקישיתוף אתר האינטרנט הרשמי של קיראלד (בהונגרית) (בהונגרית) נתוני הכפר באתר הלמ"ס ההונגרי אתר הלמ"ס הונגרי אנדרטה באוזד להנצחת יהודים שנרצחו בשואה מפקדי האוכלוסין של יהודי הונגריה, 1993
או-ווי-גו

או-ווי-גו (באנגלית: O-We-Go) היא מכונית פתוחה, 2 מושבים מסוג סייקלקאר בסגנון מכונית עידן פליז מתוצרת O-We-Go Car Company אשר יוצרה בשנת 1914 בארצות הברית. בית המלאכה של היצרן מוקם בכפר "Owego" (אנ') במדינת ניו יורק. מכונית פתוחה לחלוטין ללא חלונות. 2 מושבים (בטור). מנוע קדמי. מנוע בנזין. 4 צמיגים מוצקים. בשנת 1914 מחיר היחידה עמד על 385 דולר (בארצות הברית). Cyclecar (אנ') הייתה סוג של מכונית קטנה, וזולה שיוצרה באירופה ובארצות הברית בין 1910 לתחילת שנות ה-20 של המאה ה-20. מטרתה של ה-"Cyclecar" הייתה למלא פער בשוק בין האופנוע לבין המכונית. מדיה וקבצים בנושא או-ווי-גו בוויקישיתוף Ray Kimes Kimes, Henry Austin Clark Jr.: Standard Catalog of American Cars 1805–1942. Krause Publications, Iola 1985, ISBN 0-87341-045-9 "או-ווי-גו" hemmings.com/blog/article/o-we-go David Burgess Wise: The New Illustrated Encyclopedia of Automobiles. Greenwich Editions, London 2004, ISBN 0-86288-258-3 ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
נעמי קיס

נעמי קיס (28 ביוני 1941 – 4 במאי 1985) הייתה פמיניסטית יהודייה-אמריקאית ופעילת שמאל בישראל, חברת מפלגת מחנה של"י. נעמי קיס נולדה לשאול ולאה (ליליאן) קיס (Kies) וגדלה במשפחה ציונית בניו יורק. למדה את התואר הראשון במכללת סווארת'מור וביקרה לראשונה במדינת ישראל ב-1965, במסגרת כתיבת הדוקטורט שלה בנושא "דפוסי הצבעה בבחירות בירושלים" במכון הטכנולוגי של מסצ'וסטס (MIT). שנתיים לאחר מכן עלתה ארצה. תחילה עבדה כסוציולוגית ברשות לפינוי אזורי שיקום, ובינואר 1970 מונתה למרצה בחוג למדעי המדינה באוניברסיטה העברית בירושלים. עם פרוץ מאבקה של תנועת "הפנתרים השחורים" בשכונת מוסררה בראשית שנות ה-70, נרתמה קיס לסייע לחבריה בייעוץ, וזאת בעקבות הזדהותה עם המאבק וניסיונה הרב במחאה נגד מלחמת וייטנאם וזכויות השחורים בארצות הברית. היא אמנם לא הצטרפה כחברה בארגון באופן רשמי, אך סיפקה לחבריו ציוד, כמו רשמקול להקלטות, ואף הציעה לקנות עבורם מכונת שכפול ליצירת כרוזים, מכספי סל הקליטה שקיבלה כעולה חדשה. קיס ארגנה סימפוזיונים בנושא מאבק "הפנתרים" באוניברסיטה העברית, שבה גם הדפיסה עבורם מדי פעם בפעם חומרים שונים, כמו "הגדה של פסח בנוסח הפנתרים". קיס הייתה חברה בתנועת של"י ("שלום לישראל, שוויון לישראל") עם הקמתה בשנות ה-70 על ידי לובה אליאב ומרשה פרידמן. ב-1977 היא השתתפה ב"וועדה למען שלום צודק" בפריס בהשראת ברית המועצות ובהשתתפות ארגוני שמאל מכל העולם, שבה נקבע כי ארגון אש"ף הוא הגוף היחיד המוסמך לייצג את הפלסטינים. בשובה אמרה קיס: "לא הייתי מאושרת כאשר אמרו שם שהציונות היא אויבת האנושות". לימים מונתה קיס לעמוד בראש מועצת של"י ולייצג את התנועה בוועד הפועל של ההסתדרות. קיס סייעה למרשה פרידמן בפעולותיה בתנועה הפמיניסטית בישראל, שהעלתה על הפרק נושאים כמו אלימות נגד נשים, זנות בקרב נערות, מניעת סרטן השד, פיקוח ילודה, הזכות של נשים לבצע הפלה מלאכותית ועוד. עם זאת, כאשר הקימה פרידמן את מפלגת הנשים ב-1977, לקראת הבחירות לכנסת התשיעית, קיס סירבה להצטרף אליה. בסופו של דבר, המפלגה לא עברה את אחוז החסימה. על שמה רחוב בירושלים, סמוך לשער שכם ולשכונת מוסררה. נעמי קיס (עורכת) בהשתתפות דן כספי, דעת קהל תעמולה ופוליטיקה (מקראה), ירושלים, האוניברסיטה העברית/הפקולטה למדעי החברה, תשל"א (1971). נעמי קיס, "מדיניות חוץ ודעת קהל בישראל, 1967-1974", בתוך המקראה: בני נויברגר (עורך), דיפלומטיה בצל עימות - סוגיות נבחרות במדיניות החוץ של ישראל, תל אביב, האוניברסיטה הפתוחה, 1984. אבי כצמן, הקשרת השמאלית, כותרת ראשית, 8 במאי 1985 רות יובל, חלל בשמאל, כל העיר, 10 במאי 1985 GRAVEZ - פורום חברות הקדישא Amos Elon, The Black Panthers Of Israel, The New York Times, ‏12 בספטמבר 1971 יעקב העליון, אנשי הקצוות גם מימין וגם משמאל עלו מאמריקה, מעריב, 22 בפברואר 1980 העלאות ומינויים באוניבר' העברית, למרחב, 12 בינואר 1970 טלי לב ויהודה שנהב, "אל תקרי פועל אלא פנתר, הפנתרים השחורים ופוליטיקת הזהויות בראשית שנות השבעים", תיאוריה וביקורת גיליון 35, עמ' 152, הערה 35
Rise Up (שיר של פריקי פורצ'ן)

Rise Up (בעברית: התקומם) הוא שירם של הצמד היווני פריקי פורצ'ן בהשתתפות הראפר היווני ריסקי קיד. השיר ייצג את יוון באירוויזיון 2014. ב-11 במרץ 2014, פריקי פורצ'ן וריסקי קיד התחרו בתחרות הלאומית של יוון כדי שייצגו את יוון באירוויזיון 2014. אחרי שהתחרו בתחרות כשיר מספר 2, הם זכו בכ-36.83% מכלל ההצבעות וזכו לייצג את יוון באירוויזיון. הם מוקמו בחצי הגמר השני ב-8 במאי 2014 כשיר מספר 13. הם סיימו את חצי הגמר השני במקום השביעי עם 74 נקודות. הם עלו לגמר ומוקמו כשיר מספר 10. הם הגיעו למקום ה-20 (מתוך 26 שירים) עם 35 נקודות בלבד. מידע על היצירה "Rise Up" באתר מיוזיק בריינז סרטון השיר "Rise Up" באתר יוטיוב Eurovision Song Contest (2014-03-14), Freaky Fortune feat. Risky Kidd - Rise up (Greece) 2014 Eurovision Song Contest, נבדק ב-2019-05-29
גורדון (1912-1916)

גורדון (באנגלית: Gordon) היא מכונית פתוחה, 2 מושבים, מסוג סייקלקאר מתוצרת "Gordon Armstrong East Riding Garage" אשר יוצרה בין השנים 1912–1916 בבריטניה. דגם ה"גורדון" יוצר ב-"Beverley" (אנ') במזרח יורקשייר בצפון אנגליה. בראש פרויקט הייצור ועיצוב הדגם עמד Gordon Armstrong. מכונית פתוחה לחלוטין ללא חלונות. 2 מושבים. מנוע קדמי. מנוע בנזין. מערכת היגוי - מימין. 4 צמיגים מוצקים. בתקופת מלחמת העולם הראשונה ייצור הדגם כמעט והופסק. "Cyclecar" הייתה סוג של מכונית קטנה, וזולה שיוצרה באירופה ובארצות הברית בין 1910 לתחילת שנות ה-20 של המאה ה-20. מטרתה של ה-"Cyclecar" הייתה למלא פער בשוק בין האופנוע לבין המכונית. מועדון "Clubs Moto Cycliste" פרסם ב-14 בדצמבר 1912 תקנון לגבי מכוניות ה-"Cyclecar". הדגמים בקטגוריה של המכוניות הגדולות הוגבלו למשקל מקסימלי של 350 ק"ג ולמנוע בעל נפח עד 1,100 סמ"ק. הדגמים בקטגוריה של המכוניות הקטנות הוגבלו למשקל בין 150-300 ק"ג ולמנוע עד נפח 750 סמ"ק. "Cyclecar" (אנ') Bow-V-Car (אנ') מדיה וקבצים בנושא גורדון בוויקישיתוף גורדון ארמסטרונג - מייסד Gordon Armstrong East Riding Garage beverleygolfclub.co.uk/gordon-armstrong Nick Georgano: The Beaulieu Encyclopedia of the Automobile, Volume 2 G–O. Fitzroy Dearborn Publishers, Chicago 2001, ISBN 1-57958-293-1 avid Culshaw & Peter Horrobin: The Complete Catalogue of British Cars 1895–1975. Veloce Publishing plc Dorchester (1999). ISBN 1-874105-93-6.
Truth Serum

Truth Serum (בעברית: סם אמת) הוא המיני-אלבום הראשון של הזמרת והפזמונאית השוודית טובה לו. האלבום יצא לאור ב-3 במרץ 2014 על ידי חברת התקליטים איילנד רקורדס, יוניברסל מיוזיק, פולידור רקורדס. האלבום הגיע למקום ה-13 במצעד האלבומים השוודי. המיני-אלבום זכה גם להצלחה בקרב מבקרים וכלי תקשורת מובילים אשר התייחסו אל לו כ"כוכבת פופ בהמתנה". מתוך האלבום יצאו שני סינגלים: "Out of Mind" וגרסה חדשה ל-"Habits" אשר נקראה "Habits (Stay High)‎". הרמיקס של: "Habits" אשר עובד על ידי הצמד האמריקאי "Hippie Sabotage" ונקרא: "Stay High", סימן את פריצת הדרך של לו להצלחה בינלאומית במיינסטרים, והגיע למקום ה-13 בשוודיה ולמקום ה-6 בבריטניה. מידע על האלבום Truth Serum באתר MusicBrainz מידע על האלבום Truth Serum באתר AllMusic האלבום Truth Serum באתר Discogs אלקס רויטרסקיאלד, מאטמן & רובין, מייק ריילי, ג'ייסון גיל swedishcharts.com - Tove Lo - Truth Serum, swedishcharts.com Official Singles Chart Top 100 | Official Charts Company, www.officialcharts.com (באנגלית) swedishcharts.com - Tove Lo feat. Hippie Sabotage - Stay High, swedishcharts.com Tove Lo: Truth Serum - Recension - GAFFA.se, web.archive.org, ‏2016-03-06 Truth Serum (2014) | Tove Lo | MP3 Downloads 7digital United States, web.archive.org, ‏2014-03-16 Truth Serum EP, Neon Gold Shop (באנגלית) Tove Lo's debut EP is out on April 7 • Popjustice, Popjustice, ‏2014-02-17 (באנגלית) Tove Lo - Truth Serum (12\, www.bengans.eu Truth Serum - EP by Tove Lo on iTunes, web.archive.org, ‏2015-12-30